ব্যাখ্যাটো এনেকুৱা: অস্বচ্ছ মাধ্যমৰ মাজেদি যাওঁতে পোহৰৰ কণিকাবোৰে একপ্ৰকাৰৰ বাধা পায়। যেনেকৈ আমি টান মাটিত খোজ কাঢ়িবলৈ সুবিধা পাওঁ, কিন্তু বালিৰ চৰত খোজ কাঢ়িলে খোজৰ গতি কমি আহে। পোহৰৰ কণিকাবোৰৰ কথাও তেনেকুৱাই। বায়ুত সিহঁত যিমান বেগত গতি কৰে, কাঁচ বা পানীত সিমান বেগত গতি কৰিব নোৱাৰে - গতি মন্থৰ হৈ পৰে। সেইকাৰণেই সিহঁতৰ গতিপথো বেঁকা হয়। মুঠৰ ওপৰত পোহৰক এবিধ কণিকা বুলি ভাবি ল ’ লে পোহৰৰ প্ৰতিফলন, প্ৰতিসৰণ আৰু ছাঁ সৃষ্টি হোৱা প্ৰক্ৰিয়াৰ সুন্দৰ ব্যাখ্যা দিব পৰা যায়।